Trooppinen yö

Trooppinen yö tarkoittaa muun muassa Suomessa, Ruotsissa, Espanjassa,Alankomaissa, Saksassa ja Britanniassa yötä, jonka aikana kello 21–9 lämpötila ei laske alle +20,0 celsiusasteen. Suomessa käsite on otettu käyttöön vasta 2010-luvulla iltapäivälehdistön käännöslainana Ruotsista, missä käsite on ollut käytössä jo pitkään. Varmimmin trooppisia öitä esiintyy suurten vesimassojen yhteydessä, meren rannikolla ja järvien ympäristössä, missä niitä edesauttaa vesistöjen lämpöä varaava ominaisuus. Trooppisia öitä esiintyy useimmiten pitkien hellejaksojen aikana, mutta vuoden 2023 esimerkki kertoo, että myös jo ensimmäisen hellepäivän jälkeen saattaa esiintyä trooppisia öitä. Nimittäin tuolloin Cerberus-lämpöaalto toi Suomeen kuumaa ilmamassaa etelästä, ja heti ensimmäisen hellepäivän jälkeen esiintyi paikkakunnasta riippuen yksi tai kaksi trooppista yötä.

Tilastoja Suomesta

Vuonna 2018 
Vuonna 2018 trooppisia öitä oli Etelä-Suomessa heinäkuun lopussa ja elokuun alussa pitkän hellejakson lopulla. Esimerkiksi 29. ja 30.7. välisenä yönä ei lämpötila Turussa laskenut alle +23 asteen eikä Helsingissä alle +22 asteen.

Vuonna 2019 
Vuonna 2019 trooppisia öitä esiintyi kolmen yön aikana heinäkuun lopussa lyhyen hellejakson päätteeksi. 26. ja 27. päivän välisenä yönä heinäkuussa trooppisia öitä koettiin vesistöjen äärellä, esimerkiksi Helsingissä Vuosaaren satamassa ja Harmajan majakalla. Puolestaan 27. ja 28. päivän välisenä yönä heinäkuussa koettiin trooppinen yö monin paikoin Etelä-Suomessa. Esimerkiksi Tampereella Tampellan mittausasemalla lämpötila putosi alle hellerajan (25,1 °C) vasta kello kolme aamuyöllä, ja yön alin lämpötila oli 23,2 astetta. Vielä 28. ja 29. päivän välisenä yönä koettiin trooppinen yö paikoin Ahvenanmaalla, esimerkiksi Jomalassa.

Vuonna 2020 
Etelä-Savossa oli trooppinen yö 25. ja  26. päivän välisenä yönä kesäkuussa muun muassa Rantasalmella, missä yön alin lämpötila oli +21,5 °C, ja myös Puumalassa raportoitiin lämpötilan olleen yli +20,0 °C.

Vuonna 2021 
Kesäkuun jälkimmäisellä puoliskolla 2021 koettiin Etelä-Suomessa intensiivisen hellejakson päätteeksi monin paikoin trooppisia öitä. Helsingissä (Kaisaniemi) niitä oli kolme ajanjaksolla 20.–23.6., jolloin alin lämpötila oli +20,7°C, Tampereella (Tampella) kaksi yötä 20.–22.6., jolloin alin lämpötila oli +21,4°C, Turussa (Artukainen) yksi yö 22.6.–23.6., jolloin alin lämpötila oli +20,7°C. Lappeenrannassa (Lepola) koettiin kaksi trooppista yötä välillä 21.–23.6., jolloin alin lämpötila oli +20,9°C.

Korkeimmat päivälämpötilat näillä paikkakunnilla samalla jaksolla olivat Helsingissä +31,7°C (21.6.), Tampereella +33,0°C (22.6.), Turussa +31,1°C ja Lappeenrannassa +32,4°C (22. ja 23.6.).

Helteet jatkuivat yhtäjaksoisena myös heinäkuun puolella, ja 5.–8.7. koettiin lisää trooppisia öitä. Tällä ajanjaksolla näitä öitä oli yhtenäisesti Helsingissä (alin lämpötila +20,6°C, Kaisaniemi), kahtena yönä sateestakin huolimatta. Muualla koettiin trooppisia öitä mm. Turussa (5.–6.7., +20,6°C, Artukainen) Tampereella (5.–6.7., +20,6°C, Tampella), Oulussa (4.–6. ja 7.–8.7., +20,2°C, Vihreäsaari satama), Lappeenrannassa (7.–8.7., +20,3°C, Lepola) Trooppiset yöt jatkuivat muutaman väliyön jälkeen niin, että niitä esiintyi mm. Helsingissä 9.–11.7. ja 14.–16.7. Itä-Savossa koettiin myös trooppisia öitä, niin että mm. Rantasalmella niitä oli yhtäjaksoisesti ajalla 8.–17.7. Lappeenrannassa koettiin trooppisia öitä jaksolla 10.–11. ja 12.–13. ja 14.–16.7.

18.7. mennessä oli trooppisia öitä koettu Kotkan Haapasaaressa 15 yönä, Harmajalla Helsingissä 13 yönä ja Liperissä 11 yönä. Helleputki oli jatkunut yhtenäisenä noin kuukauden ajan, ja sen lopuksi mitattiin 15.7. kesän lämpöennätys 34,0 astetta Heinolassa ja samana päivänä myös kaikkien aikojen korkein minimilämpötila yön aikana, 24,2 astetta. Tämä mitattiin kahdella paikkakunnalla, Porvoon Kalbådagrundissa ja Lappeenrannan Hiekkapakassa. Molempia paikkoja ympäröivät laajat vesialueet.

Vuonna 2022
Trooppisia öitä esiintyi Suomessa vuonna 2022 kesäkuun lopussa sekä parin viileämmän yön jälkeen heinäkuun alussa. Yöllä 25./26.6. ja 26./27.6. trooppisia öitä koettiin esim. Rantasalmella. Trooppiset yöt jatkuivat Rantasalmella 30.6.–4.7., ja esim. Lappeenrannassa 1.–3.7. Helsingissä koettiin trooppinen yö 1./2.7., samoin Espoon Tapiolassa, kuten myös Turussa (Artukainen), Tampereella (Härmälä), Kuopiossa (Savilahti), Vaasassa (Klemettilä), Porvoon Kalbådagrundilla ja Oulussa (Vihreäsaari satama). Kesän 2022 lämpöennätys oli 32,9°C, joka mitattiin Porin lentoasemalla 28.6. Myös siellä 1./2.7. koettiin trooppinen yö.

Trooppisia öitä esiintyi jälleen Etelä-Suomessa hellejakson aikana elokuun puolenvälin jälkeen. Niitä oli paikoin neljäkin peräkkäin ajalla 15.–20.8.2022. Samaan aikaan tehtiin myös lämpötilaennätyksiä. Tiistaina 16.8.2022 mitattiin Porin rautatieasemalla klo 16 aikaan +31,7 astetta, joka kaikkien aikojen korkein lämpötila Suomessa elokuun jälkipuoliskolla. Seuraava yö, 16.8./17.8. oli paikkakunnalla trooppinen. Elokuun loppupuoliskon yöajan lämpötilaennätys puolestaan tehtiin 18.–19.8. Helsingissä, missä alin mitattu lämpötila oli 21,7°C. Tämä on korkein mitattu alin yölämpötila Suomessa elokuun jälkipuoliskolla. Yö oli lämpimin 176 vuoteen eli vuodesta 1846 lähtien.

Eniten trooppisia öitä oli tällä jaksolla Helsingissä, neljä kappaletta. Niitä mitattiin  (Kaisaniemessä, Kumpulassa, Harmajalla ja Helsingin majakkalla). Viimeisenä yönä 19./20.8. trooppinen lämpö levisi myös Espoon Tapiolaan Helsinki-Vantaan lentoasemalle eli harvinaisen kauas sisämaahan, sekä Porvooseen (Harabacka).

Muista paikkakunnista trooppisia öitä koettiin mm. Porissa, jossa jakson toinen yö 16./17.8.2022 oli trooppinen, mutta sitten säärintama sateineen ja ukkosineen viilensivät ilmaa. Turussa (Artukainen) yö 16./17.8. (seuraavana yönä alin lämpötila oli 19,9°C, joten kyseessä ei ollut trooppinen yö) samoin kuin yö 19./20.8. oli trooppinen. 

Ahvenanmaalla koko maakunnassa yöt 15./16. (suurimmaksi osaksi, poislukien Lemland) ja 16./17. ja 19./20.8. olivat trooppisia. Mittaustulokset on tarkistettu Maarianhaminasta, Lumparlandista, Lemlandista ja Kumlingesta. 

Tampereella yö 19./20.8. oli trooppinen Härmälässa. Lappeenrannan Hiekkapakassa kolme yötä 17.–20.8. olivat trooppisia, ja yö 18./19.8. oli trooppinen myös Lappeenrannan lentoasemalla. Rantasalmella kolme yötä 17.–20.8. olivat trooppisia.

Elokuussa vielä yö 27./28.8. oli trooppinen Helsingin edustalla Harmajalla, sillä minimilämpötila siellä oli tasan +20°C. Helsingin majakalla alin lämpötila oli 19,9°C, joten siellä yö ei ollut trooppinen.

Vuonna 2023
Vuonna 2023 trooppisia öitä koettiin Suomessa elokuun alkupuolella paikkakunnasta riippuen yhtenä tai kahtena yönä 6.–8.8. Taustalla oli Välimeren maita koetellut Cerberus-lämpöaalto, jonka kuumaa ilmamassaa oli siirtynyt Itä-Eurooppaan ja jota Suomessa Sylvia-myrsky (Ruotsissa Hansiksi nimetty) kierrätti Suomeen. Tämä lämpöaalto tuotti maanantaina 7.8. kesän lämpöennätyksen, 33,6°C, joka mitattiin Raumalla. Seuraavan yön alin lämpötila paikkakunnalla oli 23,0°C. Sitä seurannut yö ei Raumalla enää ollut trooppinen. Helsingissä (Kumpula) yön alin lämpötila oli 6.–7.8. samoin kuin 7.–8.8. 20,5°C. Samoina öinä alimmat lämpötilat Turun Artukaisissa olivat 20,6°C ja 20,3°C. Tampereella koettiin yksi trooppinen yö, kun yöllä 7.–8.8. alin lämpötila oli 21,8°C. Sama yö oli trooppinen myös Lappeenrannassa (Lepola), missä alin lämpötila oli 21,3°C. Samoin oli myös Rantasalmella, missä yön alin lämpötila oli 22,5°C, samoin kuin Oulussa, missä yön alin lämpötila oli 22,0°C. Sittemmin Sylviaan liittynyt kylmä rintama saavutti Suomen etelästä käsin ja yölämpötilat jäivät alle 20 asteen.

Lähteet 

Sää